text: Donald Tramp marii nageenyaa hoggantoota Xaalibaan waliin karoorfatee ture haquu beeksise
text: #000003
text: Haleellaa dheengadda Afgaanistaan keessatti raawwatame, kan qondaala ol’aanaa waraana Ameerika dabalatee namoota 11 galaafate, gareen Xaalibaan itti gaafatamummaa fudhatuu isaa hordofuun, Prezdaant Donald Tramp marii nageenyaa hoggantoota Xaalibaan waliin iccitiin geggeessuuf karoorfatee ture haquu beeksise.
text: #000004
text: Tramp sabtii kaleessaa akka ibsetti, qondaaltota Xaalibaan ol’aanoo fi Prezdaantii Afgaanistaan waliin, Ameerikaa kutaa Varjiiniyaa Masaraa Camp David jedhamu keessatti iccitiin marii geggeessuuf Alhada har’aatti kan karoorfatee ture tahuu ibse. Tramp Ibsa isaa kanaan “Xaalibaan yeroo mariin nageenyaa kun xumura irra gahe kanatti haleellaa akkanaa raawwatuun isaa, kana booda gareen kun nageenyi biyyattii keessatti akka bu’uuf kuttannoodhaan waligalticha kabajuun isaa nu shakkisiisee jira”jedhe.
text: #000005
text: Tramp itti dabaluudhaanis, Xaalibaan marii kana keessatti humna ol’aanaa ta’ee muldhachuuf yaalii godhaa jiru irraa of-qusatee, hanga walii galtee dhukaasa dhaabuu geggeessutti , Ameerikaan mariin nageenyaa garee kana waliin jalqabde hunda dhaabuu ibse.
text: #000006